Șase ore de întârziere pentru pasagerii cursei Baia Mare – Paris, în urma unor probleme la o aeronavă a companiei HiSky.
Zborul era programat la 13:40, însă din cauza unor "scurgeri suspecte", aeronava nu s-a înălțat, fiind chemată o alta. Aceasta a fost trimisă de la Roma, iar după 360 minute de întârziere a decolat spre Paris Beauveau. Era ora 19.40.Pasagerii au primit apă și mâncare din partea companiei aeriene.
"În numele companiei HiSky, Aeroportul Internațional Maramureș dorește să-și ceară scuze pentru neplăcerile cauzate de întârzierea înregistrată pe ruta Baia Mare – Paris (Beauvais). Vă asigurăm pe această cale că atât aeroportul, cât și compania aeriană au depus toate demersurile necesare pentru a remedia situația. Siguranța pasagerilor este pe primul loc. Vă mulțumim pentru înțelegere." – a arătat conducerea aeroportului